# Επίσημη Εφημερίδα C 185/2021

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 185 |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος12 Μαΐου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 185

Έκδοση στην ελληνική γλώσσα

Ανακοινώσεις και Πληροφορίες

64ό έτος12 Μαΐου 2021

---

| Περιεχόμενα | Σελίδα |
| --- | --- |
| | II   Ανακοινώσεις |
| | ΚΟΙΝΕΣ ΔΗΛΩΣΕΙΣ |
| | Ευρωπαϊκό ΚοινοβούλιοΣυμβούλιοΕυρωπαϊκή Επιτροπή |
| 2021/C 185/01 | Δηλώσεις σχετικά με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας Ορίζων Ευρώπη, τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 | 1 |

Περιεχόμενα

Σελίδα

II   Ανακοινώσεις

ΚΟΙΝΕΣ ΔΗΛΩΣΕΙΣ

Ευρωπαϊκό ΚοινοβούλιοΣυμβούλιοΕυρωπαϊκή Επιτροπή

2021/C 185/01

Δηλώσεις σχετικά με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας Ορίζων Ευρώπη, τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013

1

---

| | IV   Πληροφορίες |
| --- | --- |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Συμβούλιο |
| 2021/C 185/02 | Απόφαση του Συμβουλίου, της 6ης Μαΐου 2021, για τον διορισμό δώδεκα μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων | 4 |
| 2021/C 185/03 | Κοινοποίηση της Ευρωπαϊκής Ένωσης βάσει της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου | 6 |
| | Ευρωπαϊκή Επιτροπή |
| 2021/C 185/04 | Απόφαση της Επιτροπής, της 7ης Μαΐου 2021, σχετικά με την τροποποίηση της απόφασης 2017/C 31/12 για τη σύσταση της ομάδας εμπειρογνωμόνων της Επιτροπής με την ονομασία Πλατφόρμα για την καλή μεταχείριση των ζώων (
  1
  ) | 7 |

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Συμβούλιο

2021/C 185/02

Απόφαση του Συμβουλίου, της 6ης Μαΐου 2021, για τον διορισμό δώδεκα μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων

4

2021/C 185/03

Κοινοποίηση της Ευρωπαϊκής Ένωσης βάσει της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου

6

Ευρωπαϊκή Επιτροπή

2021/C 185/04

Απόφαση της Επιτροπής, της 7ης Μαΐου 2021, σχετικά με την τροποποίηση της απόφασης 2017/C 31/12 για τη σύσταση της ομάδας εμπειρογνωμόνων της Επιτροπής με την ονομασία Πλατφόρμα για την καλή μεταχείριση των ζώων (
  1
  )

1

7

---

| | |
| --- | --- |
| | (1)   Κείμενο που παρουσιάζει ενδιαφέρον για τον ΕΟΧ |

---

(1)   Κείμενο που παρουσιάζει ενδιαφέρον για τον ΕΟΧ

1

| EL | |
| --- | --- |

EL

---

II Ανακοινώσεις

ΚΟΙΝΕΣ ΔΗΛΩΣΕΙΣ

Ευρωπαϊκό Κοινοβούλιο Συμβούλιο Ευρωπαϊκή Επιτροπή

| 12.5.2021 | EL | Επίσημη Εφημερίδα της Ευρωπαϊκής Ένωσης | C 185/1 |
| --- | --- | --- | --- |

12.5.2021

EL

Επίσημη Εφημερίδα της Ευρωπαϊκής Ένωσης

C 185/1

---

Δηλώσεις σχετικά με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας «Ορίζων Ευρώπη», τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (1)

(2021/C 185/01)

Κοινή πολιτική δήλωση σχετικά με την επαναχρησιμοποίηση αποδεσμευμένων κεφαλαίων στο πρόγραμμα
  «
  Ορίζων Ευρώπη
  »

Με την κοινή δήλωση σχετικά με την επαναχρησιμοποίηση αποδεσμευμένων κεφαλαίων σε σχέση με το ερευνητικό πρόγραμμα (2), το Ευρωπαϊκό Κοινοβούλιο, το Συμβούλιο και η Επιτροπή συμφώνησαν να διαθέσουν εκ νέου προς όφελος του ερευνητικού προγράμματος πιστώσεις ανάληψης υποχρεώσεων που αντιστοιχούν σε αποδεσμεύσεις ύψους έως 0,5 δισεκατομμύριο EUR (σε τιμές 2018) κατά την περίοδο 2021-2027 και προκύπτουν από ολική ή μερική μη εκτέλεση έργων του προγράμματος-πλαισίου «Ορίζων Ευρώπη» ή του προκατόχου του «Ορίζων 2020» (3), όπως προβλέπεται στο άρθρο 15 παράγραφος 3 του δημοσιονομικού κανονισμού. Χωρίς να θίγονται οι εξουσίες της αρμόδιας για τον προϋπολογισμό αρχής και οι εξουσίες της Επιτροπής όσον αφορά την εκτέλεση του προϋπολογισμού, το Ευρωπαϊκό Κοινοβούλιο, το Συμβούλιο και η Επιτροπή συμφωνούν ότι η ενδεικτική κατανομή του ποσού αυτού θα έχει ως εξής:

| — | έως 300 000 000 EUR σε σταθερές τιμές του 2018 για την ομάδα «Ψηφιακές τεχνολογίες, βιομηχανία και διάστημα», και ιδίως για την κβαντική έρευνα· |
| --- | --- |

—

έως 300 000 000 EUR σε σταθερές τιμές του 2018 για την ομάδα «Ψηφιακές τεχνολογίες, βιομηχανία και διάστημα», και ιδίως για την κβαντική έρευνα·

| — | έως 100 000 000 EUR σε σταθερές τιμές του 2018 για την ομάδα «Κλίμα, ενέργεια και κινητικότητα»· και |
| --- | --- |

—

έως 100 000 000 EUR σε σταθερές τιμές του 2018 για την ομάδα «Κλίμα, ενέργεια και κινητικότητα»· και

| — | έως 100 000 000 EUR σε σταθερές τιμές του 2018 για την ομάδα «Πολιτισμός, δημιουργικότητα και πολυδεκτική κοινωνία». |
| --- | --- |

—

έως 100 000 000 EUR σε σταθερές τιμές του 2018 για την ομάδα «Πολιτισμός, δημιουργικότητα και πολυδεκτική κοινωνία».

Δήλωση της Επιτροπής σχετικά με την αιτιολογική σκέψη 47

Η Επιτροπή προτίθεται να εκτελέσει τον προϋπολογισμό του μέσου Accelerator του ΕΣΚ κατά τρόπο ώστε να εξασφαλίζεται ότι η στήριξη αποκλειστικά με τη μορφή επιχορηγήσεων σε μικρές και μεσαίες επιχειρήσεις, συμπεριλαμβανομένων νεοφυών επιχειρήσεων, είναι αντίστοιχη με εκείνη που προβλεπόταν στον προϋπολογισμό του μέσου για τις ΜΜΕ του προγράμματος «Ορίζων 2020», σύμφωνα με τους όρους που προβλέπονται στο άρθρο 48 παράγραφος 1 και στην αιτιολογική σκέψη 47 του κανονισμού για το πρόγραμμα «Ορίζων Ευρώπη».

Δήλωση της Επιτροπής σχετικά με το άρθρο 6

Κατόπιν αιτήματος, η Επιτροπή προτίθεται να προβεί σε ανταλλαγή απόψεων με την αρμόδια επιτροπή του Ευρωπαϊκού Κοινοβουλίου σχετικά με: i) τον κατάλογο των δυνητικών υποψήφιων συμπράξεων βάσει των άρθρων 185 και 187 ΣΛΕΕ οι οποίες θα καλύπτονται από (αρχικές) εκτιμήσεις επιπτώσεων, ii) τον κατάλογο των προσωρινών αποστολών που προσδιορίζονται από τα συμβούλια αποστολής, iii) τα αποτελέσματα του στρατηγικού σχεδίου πριν από την επίσημη έγκρισή του και iv) θα παρουσιάζει και θα ανταλλάσσει έγγραφα που συνδέονται με τα προγράμματα εργασίας.

Δήλωση της Επιτροπής σχετικά με τη δεοντολογία/έρευνα βλαστοκυττάρων — Άρθρο 19

Για το πρόγραμμα-πλαίσιο «Ορίζων Ευρώπη», η Ευρωπαϊκή Επιτροπή προτείνει να διατηρηθεί το ίδιο δεοντολογικό πλαίσιο, όπως στο πρόγραμμα-πλαίσιο «Ορίζων 2020», για τη λήψη των αποφάσεων που αφορούν την ενωσιακή χρηματοδότηση της έρευνας ανθρώπινων εμβρυϊκών βλαστοκυττάρων.

Η Ευρωπαϊκή Επιτροπή προτείνει να διατηρηθεί το εν λόγω δεοντολογικό πλαίσιο, επειδή έχει αναπτύξει εμπειρική προσέγγιση με υπευθυνότητα για έναν πολύ ελπιδοφόρο επιστημονικό τομέα, η οποία αποδείχθηκε ότι λειτουργεί ικανοποιητικά στο πλαίσιο ερευνητικών προγραμμάτων στα οποία συμμετέχουν ερευνητές από πολλές χώρες όπου επικρατούν πολύ διαφορετικές καταστάσεις από πλευράς ρυθμίσεων.

| 1. | Η απόφαση για το πρόγραμμα-πλαίσιο «Ορίζων Ευρώπη» εξαιρεί ρητά από την ενωσιακή χρηματοδότηση τρεις τομείς έρευνας:






  — | ερευνητικές δραστηριότητες με αντικείμενο την κλωνοποίηση του ανθρώπου για αναπαραγωγικούς σκοπούς, |
| --- | --- | --- |

1.

—

ερευνητικές δραστηριότητες με αντικείμενο την κλωνοποίηση του ανθρώπου για αναπαραγωγικούς σκοπούς,

| — | ερευνητικές δραστηριότητες με στόχο την τροποποίηση της γενετικής κληρονομιάς των ανθρώπινων όντων, οι οποίες ενδέχεται να καταστήσουν κληρονομικές τις εν λόγω τροποποιήσεις, |
| --- | --- |

—

ερευνητικές δραστηριότητες με στόχο την τροποποίηση της γενετικής κληρονομιάς των ανθρώπινων όντων, οι οποίες ενδέχεται να καταστήσουν κληρονομικές τις εν λόγω τροποποιήσεις,

| — | ερευνητικές δραστηριότητες που αποβλέπουν στη δημιουργία ανθρώπινων εμβρύων αποκλειστικά για ερευνητικούς σκοπούς ή για τον σκοπό της εξασφάλισης βλαστοκυττάρων, μεταξύ άλλων, μέσω μεταφοράς πυρήνων σωματικών κυττάρων. |
| --- | --- |

—

ερευνητικές δραστηριότητες που αποβλέπουν στη δημιουργία ανθρώπινων εμβρύων αποκλειστικά για ερευνητικούς σκοπούς ή για τον σκοπό της εξασφάλισης βλαστοκυττάρων, μεταξύ άλλων, μέσω μεταφοράς πυρήνων σωματικών κυττάρων.

| 2. | Δεν θα χρηματοδοτηθεί καμία δραστηριότητα που απαγορεύεται σε όλα τα κράτη μέλη. Δεν θα χρηματοδοτηθεί καμία δραστηριότητα σε κράτος μέλος όπου αυτή έχει απαγορευθεί. |
| --- | --- |

2.

| 3. | Η σχετική με το πρόγραμμα «Ορίζων Ευρώπη» απόφαση και οι διατάξεις για το δεοντολογικό πλαίσιο που διέπει την ενωσιακή χρηματοδότηση της έρευνας ανθρώπινων εμβρυϊκών βλαστοκυττάρων, δεν συνεπάγονται κατά κανένα τρόπο αξιολογική κρίση για το κανονιστικό ή δεοντολογικό πλαίσιο που διέπει τη σχετική έρευνα στα κράτη μέλη. |
| --- | --- |

3.

| 4. | Στις προσκλήσεις υποβολής προτάσεων, η Ευρωπαϊκή Επιτροπή δεν επιζητεί ρητά τη χρήση ανθρώπινων εμβρυϊκών βλαστοκυττάρων. Η ενδεχόμενη χρήση ανθρώπινων βλαστοκυττάρων, ανεξαρτήτως του εάν αυτά είναι ενήλικα ή εμβρυϊκά, υπόκειται στην κρίση των επιστημόνων, με γνώμονα τους στόχους που οι ίδιοι επιδιώκουν. Στην πράξη, από τους ενωσιακούς χρηματοδοτικούς πόρους που διοχετεύονται στην έρευνα βλαστοκυττάρων, το μεγαλύτερο —με διαφορά— ποσοστό διατίθεται για τη χρήση ενήλικων βλαστοκυττάρων. Δεν συντρέχει λόγος να αλλάξει η πρακτική αυτή κατά την εκτέλεση του προγράμματος «Ορίζων Ευρώπη». |
| --- | --- |

4.

| 5. | Κάθε έργο στο οποίο προτείνεται η χρήση ανθρώπινων εμβρυϊκών βλαστοκυττάρων πρέπει να υφίσταται με επιτυχία επιστημονική αξιολόγηση, κατά την οποία ανεξάρτητοι ειδικοί επιστήμονες εκτιμούν την αναγκαιότητα της χρήσης των εν λόγω βλαστοκυττάρων για την επίτευξη των επιστημονικών σκοπών. |
| --- | --- |

5.

| 6. | Οι προτάσεις που υφίστανται με επιτυχία την επιστημονική αξιολόγηση υποβάλλονται κατόπιν σε αυστηρή δεοντολογική εξέταση, την οποία οργανώνει η Ευρωπαϊκή Επιτροπή. Στην εξέταση αυτή λαμβάνονται υπόψη οι αρχές που αποτυπώνονται στον Χάρτη των Θεμελιωδών Δικαιωμάτων της ΕΕ και σε συναφείς διεθνείς συμβάσεις, όπως η Σύμβαση του Συμβουλίου της Ευρώπης για τα Ανθρώπινα Δικαιώματα και τη Βιοϊατρική, που υπεγράφη στο Oviedo, στις 4 Απριλίου 1997, με τα συμπληρωματικά της πρωτόκολλα και η Οικουμενική Διακήρυξη της UNESCO για το Ανθρώπινο Γονιδίωμα και τα Ανθρώπινα Δικαιώματα. Η δεοντολογική εξέταση χρησιμεύει επίσης για να ελέγχεται αν τηρούνται στις προτάσεις οι κανόνες των χωρών όπου θα διεξαχθεί η έρευνα. |
| --- | --- |

6.

| 7. | Σε ειδικές περιπτώσεις, είναι δυνατόν να διενεργηθεί δεοντολογική εξέταση κατά τη διάρκεια του έργου. |
| --- | --- |

7.

| 8. | Για κάθε έργο στο οποίο προτείνεται η χρήση ανθρώπινων εμβρυϊκών βλαστοκυττάρων πρέπει να χορηγείται έγκριση από την αρμόδια εθνική ή τοπική επιτροπή δεοντολογίας πριν από την έναρξη των σχετικών δραστηριοτήτων. Πρέπει να τηρούνται όλοι οι εθνικοί κανόνες και όλες οι εθνικές διαδικασίες, συμπεριλαμβανομένων εκείνων που αφορούν ζητήματα όπως η γονική συναίνεση, η απουσία οικονομικών κινήτρων κ.λπ. Θα εξακριβώνεται κατά πόσον το έργο περιλαμβάνει αναφορά σε μέτρα αδειοδότησης και ελέγχου που πρόκειται να ληφθούν από τις αρμόδιες αρχές του κράτους μέλους όπου θα διεξαχθεί η έρευνα. |
| --- | --- |

8.

| 9. | Οι προτάσεις που υφίστανται με επιτυχία την επιστημονική αξιολόγηση, την εξέταση από την εθνική ή τοπική επιτροπή δεοντολογίας και την ευρωπαϊκή δεοντολογική εξέταση υποβάλλονται κάθε μια χωριστά προς έγκριση, στα κράτη μέλη που συνέρχονται ως επιτροπή η οποία ενεργεί σύμφωνα με τη διαδικασία εξέτασης. Κανένα έργο που περιλαμβάνει τη χρήση ανθρώπινων εμβρυϊκών βλαστοκυττάρων δεν θα χρηματοδοτείται, εάν δεν έχει λάβει έγκριση από τα κράτη μέλη. |
| --- | --- |

9.

| 10. | Η Ευρωπαϊκή Επιτροπή θα συνεχίσει να καταβάλλει προσπάθειες για να έχουν όλοι οι ερευνητές ευρεία πρόσβαση στα αποτελέσματα της χρηματοδοτούμενης από την Ένωση έρευνας βλαστοκυττάρων, προς όφελος των ασθενών σε όλες τις χώρες. |
| --- | --- |

10.

| 11. | Η Ευρωπαϊκή Επιτροπή θα στηρίξει τις δραστηριότητες και τις πρωτοβουλίες που συμβάλλουν στο συντονισμό και στον εξορθολογισμό της έρευνας ανθρώπινων εμβρυϊκών βλαστοκυττάρων στο πλαίσιο δεοντολογικής προσέγγισης με υπευθυνότητα. Ειδικότερα, η Επιτροπή θα στηρίξει τη δημιουργία ευρωπαϊκού μητρώου σειρών ανθρώπινων εμβρυϊκών βλαστοκυττάρων. Η στήριξη του μητρώου αυτού θα επιτρέψει την παρακολούθηση των υφιστάμενων ανθρώπινων εμβρυϊκών βλαστοκυττάρων στην Ευρώπη, θα συντελέσει στη μεγιστοποίηση της χρήσης τους από τους επιστήμονες και μπορεί να βοηθήσει να αποφευχθεί η άσκοπη λήψη νέων σειρών βλαστοκυττάρων. |
| --- | --- |

11.

| 12. | Η Ευρωπαϊκή Επιτροπή θα συνεχίσει να εφαρμόζει την τρέχουσα πρακτική και δεν θα υποβάλλει στην επιτροπή που ενεργεί σύμφωνα με την διαδικασία εξέτασης προτάσεις για έργα τα οποία περιλαμβάνουν δραστηριότητες που καταστρέφουν ανθρώπινα έμβρυα, ακόμη και αν πρόκειται για την εξασφάλιση βλαστοκυττάρων. Η εξαίρεση της χρηματοδότησης αυτού του σταδίου της έρευνας δεν εμποδίζει την ενωσιακή χρηματοδότηση μεταγενέστερων σταδίων στα οποία χρησιμοποιούνται ανθρώπινα εμβρυϊκά βλαστοκύτταρα. |
| --- | --- |

12.

---

(1)  ΕΕ L 170 της 12.5.2021, σ. 1.

(2)  ΕΕ C 444Ι της 22.12.2020, σ. 3.

(3)  Κανονισμός (ΕΕ) αριθ. 1291/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013 , για τη θέσπιση του προγράμματος-πλαισίου «Ορίζων 2020) για την έρευνα και την καινοτομία (2014-2020) και την κατάργηση της απόφασης αριθ. 1982/2006/ΕΚ (ΕΕ L 347 της 20.12.2013, σ. 104).

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Συμβούλιο

| 12.5.2021 | EL | Επίσημη Εφημερίδα της Ευρωπαϊκής Ένωσης | C 185/4 |
| --- | --- | --- | --- |

12.5.2021

EL

Επίσημη Εφημερίδα της Ευρωπαϊκής Ένωσης

C 185/4

---

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 6ης Μαΐου 2021

για τον διορισμό δώδεκα μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων

(2021/C 185/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH), για την ίδρυση του Ευρωπαϊκού Οργανισμού Χημικών Προϊόντων, για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (1), και ιδίως το άρθρο 79,

Εκτιμώντας τα ακόλουθα:

| (1) | Το άρθρο 79 του κανονισμού (ΕΚ) αριθ. 1907/2006 προβλέπει ότι το Συμβούλιο διορίζει έναν εκπρόσωπο από κάθε κράτος μέλος ως μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων («το Διοικητικό Συμβούλιο»). |
| --- | --- |

(1)

Το άρθρο 79 του κανονισμού (ΕΚ) αριθ. 1907/2006 προβλέπει ότι το Συμβούλιο διορίζει έναν εκπρόσωπο από κάθε κράτος μέλος ως μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων («το Διοικητικό Συμβούλιο»).

| (2) | Τα μέλη του Διοικητικού Συμβουλίου διορίζονται με βάση τη σχετική τους πείρα και εμπειρογνωμοσύνη στον τομέα της χημικής ασφάλειας ή της νομοθετικής ρύθμισης των χημικών προϊόντων, και με βάση τη σχετική εμπειρογνωμοσύνη μεταξύ των μελών του συμβουλίου όσον αφορά γενικά, χρηματοοικονομικά και νομικά θέματα. |
| --- | --- |

(2)

Τα μέλη του Διοικητικού Συμβουλίου διορίζονται με βάση τη σχετική τους πείρα και εμπειρογνωμοσύνη στον τομέα της χημικής ασφάλειας ή της νομοθετικής ρύθμισης των χημικών προϊόντων, και με βάση τη σχετική εμπειρογνωμοσύνη μεταξύ των μελών του συμβουλίου όσον αφορά γενικά, χρηματοοικονομικά και νομικά θέματα.

| (3) | Η θητεία θα είναι τετραετής και μπορεί να ανανεωθεί άπαξ. |
| --- | --- |

(3)

Η θητεία θα είναι τετραετής και μπορεί να ανανεωθεί άπαξ.

| (4) | Με απόφαση της 7ης Ιουνίου 2007 (2) το Συμβούλιο διόρισε 27 μέλη στο Διοικητικό Συμβούλιο του. |
| --- | --- |

(4)

Με απόφαση της 7ης Ιουνίου 2007 (2) το Συμβούλιο διόρισε 27 μέλη στο Διοικητικό Συμβούλιο του.

| (5) | Τα υπηρετούντα μέλη του Διοικητικού Συμβουλίου που προτάθηκαν από την Τσεχία, την Ιρλανδία, την Ισπανία, τη Γαλλία, την Ιταλία, το Λουξεμβούργο, την Ουγγαρία, τις Κάτω Χώρες, την Αυστρία, τη Σλοβενία, τη Φιλανδία και τη Σουηδία διορίστηκαν για περίοδο που λήγει στις 31 Μαΐου 2021. |
| --- | --- |

(5)

Τα υπηρετούντα μέλη του Διοικητικού Συμβουλίου που προτάθηκαν από την Τσεχία, την Ιρλανδία, την Ισπανία, τη Γαλλία, την Ιταλία, το Λουξεμβούργο, την Ουγγαρία, τις Κάτω Χώρες, την Αυστρία, τη Σλοβενία, τη Φιλανδία και τη Σουηδία διορίστηκαν για περίοδο που λήγει στις 31 Μαΐου 2021.

| (6) | Όλα τα οικεία κράτη μέλη διαβίβασαν στο Συμβούλιο τους υποψήφιους που υποδεικνύουν για τον διορισμό αυτό, |
| --- | --- |

(6)

Όλα τα οικεία κράτη μέλη διαβίβασαν στο Συμβούλιο τους υποψήφιους που υποδεικνύουν για τον διορισμό αυτό,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι κατωτέρω διορίζονται μέλη του Διοικητικού Συμβουλίου για δεύτερη θητεία από την 1η Ιουνίου 2021 έως την 31η Μαΐου 2025 (όνομα, ιθαγένεια, ημερομηνία γεννήσεως):

| — | κα Tatjana KOLESNIKOVA, Τσεχία, 24 Νοεμβρίου 1969, |
| --- | --- |

—

κα Tatjana KOLESNIKOVA, Τσεχία, 24 Νοεμβρίου 1969,

| — | κ. Óscar Valentín GONZÁLEZ SÁNCHEZ, Ισπανία, 8 Μαρτίου 1972, |
| --- | --- |

—

κ. Óscar Valentín GONZÁLEZ SÁNCHEZ, Ισπανία, 8 Μαρτίου 1972,

| — | κ. Paul KRAJNIK, Αυστρία, 20 Ιανουαρίου 1964, |
| --- | --- |

—

κ. Paul KRAJNIK, Αυστρία, 20 Ιανουαρίου 1964,

| — | κ. Alojz GRABNER, Σλοβενία, 23 Ιουλίου 1965, |
| --- | --- |

—

κ. Alojz GRABNER, Σλοβενία, 23 Ιουλίου 1965,

| — | κα Hanna Maria KORHONEN, Φινλανδία, 8 Αυγούστου 1964. |
| --- | --- |

—

κα Hanna Maria KORHONEN, Φινλανδία, 8 Αυγούστου 1964.

Άρθρο 2

Οι κατωτέρω διορίζονται μέλη του Διοικητικού Συμβουλίου για πρώτη θητεία από την 1η Ιουνίου 2021 έως την 31η Μαΐου 2025 (όνομα, ιθαγένεια, ημερομηνία γεννήσεως):

| — | κ. Stephen Patrick CURRAN, Ιρλανδία, 24 Ιουλίου 1962, |
| --- | --- |

—

κ. Stephen Patrick CURRAN, Ιρλανδία, 24 Ιουλίου 1962,

| — | κα Karine BOQUET, Γαλλία, 21 Ιουλίου 1973, |
| --- | --- |

—

κα Karine BOQUET, Γαλλία, 21 Ιουλίου 1973,

| — | κ. Pasqualino ROSSI, Ιταλία, 16 Μαΐου 1962, |
| --- | --- |

—

κ. Pasqualino ROSSI, Ιταλία, 16 Μαΐου 1962,

| — | κ. Jérôme FAÉ, Λουξεμβούργο, 25 Νοεμβρίου 1989, |
| --- | --- |

—

κ. Jérôme FAÉ, Λουξεμβούργο, 25 Νοεμβρίου 1989,

| — | κ. Szilvia DEIM, Ουγγαρία, 21 Νοεμβρίου 1971, |
| --- | --- |

—

κ. Szilvia DEIM, Ουγγαρία, 21 Νοεμβρίου 1971,

| — | κ. Kees HOPPENER, Κάτω Χώρες, 15 Ιουλίου 1960, |
| --- | --- |

—

κ. Kees HOPPENER, Κάτω Χώρες, 15 Ιουλίου 1960,

| — | κ. Per ÄNGQUIST, Σουηδία, 21 Μαΐου 1969. |
| --- | --- |

—

κ. Per ÄNGQUIST, Σουηδία, 21 Μαΐου 1969.

Άρθρο 3

Η παρούσα απόφαση αρχίζει να ισχύει την ημερομηνία της έκδοσής της.

Βρυξέλλες, 6 Μαΐου 2021.

Για το Συμβούλιο

Ο Πρόεδρος

J. BORRELL FONTELLES

---

(1)  ΕΕ L 396 της 30.12.2006, σ. 1.

1

(2)  Απόφαση του Συμβουλίου, της 7ης Ιουνίου 2007, για το διορισμό 27 μελών του διοικητικού συμβουλίου του Ευρωπαϊκού Οργανισμού Χημικών Προϊόντων (EE C 134 της 16.6.2007, σ. 6).

2

---

| 12.5.2021 | EL | Επίσημη Εφημερίδα της Ευρωπαϊκής Ένωσης | C 185/6 |
| --- | --- | --- | --- |

12.5.2021

EL

Επίσημη Εφημερίδα της Ευρωπαϊκής Ένωσης

C 185/6

---

Κοινοποίηση της Ευρωπαϊκής Ένωσης βάσει της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου

(2021/C 185/03)

Η Ευρωπαϊκή Ένωση κοινοποιεί στο Ηνωμένο Βασίλειο σε ό,τι αφορά τη συμφωνία εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου («συμφωνία εμπορίου και συνεργασίας») τα ακόλουθα:

I.   ΑΝΑΘΕΩΡΗΣΗ ΤΟΥ ΚΑΤΑΛΟΓΟΥ ΑΡΜΟΔΙΩΝ ΑΡΧΩΝ

Τα παρακάτω στοιχεία αντικαθιστούν τα αντίστοιχα που κοινοποιήθηκαν στο Ηνωμένο Βασίλειο στις 29 Ιανουαρίου 2021.

β)   Άρθρο 690 παράγραφος 7 στοιχείο β) (1): Κοινοποίηση της αρχής που είναι αρμόδια δυνάμει του εσωτερικού δικαίου κάθε κράτους μέλους για την εκτέλεση εντάλματος σύλληψης·

Ισπανία

Το ισπανικό δικαστήριο που είναι αρμόδιο για την αναγνώριση και εκτέλεση των ενταλμάτων σύλληψης είναι το ποινικό τμήμα (Sala de lo Penal) του Εθνικού Ανώτερου Δικαστηρίου (Audiencia Nacional), εκτός από τις περιπτώσεις στις οποίες ο καταζητούμενος δεν αντιτάχθηκε στο ένταλμα σύλληψης που εξέδωσαν οι αρχές του Ηνωμένου Βασιλείου, οπότε αρμόδιο είναι το σχετικό κεντρικό δικαστήριο (Juzgado Central de Instrucción).

II.   ΑΛΛΕΣ ΣΥΜΠΛΗΡΩΜΑΤΙΚΕΣ ΚΟΙΝΟΠΟΙΗΣΕΙΣ

Οι κατωτέρω κοινοποιήσεις προστίθενται στις κοινοποιήσεις που έγιναν προς το Ηνωμένο Βασίλειο στις 26 Φεβρουαρίου 2021.

8)   Κοινοποίηση δυνάμει του άρθρου 659 παράγραφος 4/του άρθρου 690 παράγραφος 2 (2)

Η Ευρωπαϊκή Ένωση κοινοποιεί, εξ ονόματος των ακόλουθων κρατών μελών, ότι το άρθρο 659 (3) θα επεκταθεί και σε λογαριασμούς που τηρούνται σε μη τραπεζικά χρηματοπιστωτικά ιδρύματα, σύμφωνα με την αρχή της αμοιβαιότητας:

Κύπρος

9)   Κοινοποίηση δυνάμει του άρθρου 660 παράγραφος 5/του άρθρου 690 παράγραφος 2 (4)

Η Ευρωπαϊκή Ένωση κοινοποιεί, εξ ονόματος των ακόλουθων κρατών μελών, ότι το άρθρο 660 (5) θα επεκταθεί και σε λογαριασμούς που τηρούνται σε μη τραπεζικά χρηματοπιστωτικά ιδρύματα, σύμφωνα με την αρχή της αμοιβαιότητας:

Κύπρος

11)   Κοινοποίηση δυνάμει του άρθρου 670/του άρθρου 690 παράγραφος 2 (6)

Η Ευρωπαϊκή Ένωση κοινοποιεί, εξ ονόματος των ακόλουθων κρατών μελών, ότι, βάσει της αρχής της αμοιβαιότητας, η προϋπόθεση του διττού αξιοποίνου που αναφέρεται στο άρθρο 670 παράγραφος 1 (7), στοιχείο β) δεν θα εφαρμόζεται υπό την προϋπόθεση ότι το αδίκημα στο οποίο βασίζεται η αίτηση: α) είναι ένα από τα αδικήματα του άρθρου 599 παράγραφος 4 (8), όπως ορίζονται από το δίκαιο του αιτούντος κράτους, και β) τιμωρείται στο αιτούν κράτος με στερητική της ελευθερίας ποινή ή με στερητικό της ελευθερίας μέτρο ασφάλειας ανώτατης διάρκειας τουλάχιστον τριών ετών:

Κάτω Χώρες

---

(1)  πρώην άρθρο LAW.OTHER 134 παράγραφος 7 στοιχείο β).

(2)  πρώην άρθρο LAW.CONFISC.4 παράγραφος 4/άρθρο LAW.OTHER.134 παράγραφος 2.

(3)  πρώην άρθρο LAW.CONFISC.4.

(4)  πρώην άρθρο LAW.CONFISC. 5 παράγραφος 5/άρθρο LAW.OTHER.134 παράγραφος 2.

(5)  πρώην LAW.CONFISC.5.

(6)  πρώην άρθρο LAW.CONFISC. 15 παράγραφος 2/άρθρο LAW.OTHER.134 παράγραφος 2.

(7)  πρώην άρθρο LAW.CONFISC.15 παράγραφος 1.

(8)  πρώην άρθρο LAW.SURR.79 παράγραφος 4.

---

Ευρωπαϊκή Επιτροπή

| 12.5.2021 | EL | Επίσημη Εφημερίδα της Ευρωπαϊκής Ένωσης | C 185/7 |
| --- | --- | --- | --- |

12.5.2021

EL

Επίσημη Εφημερίδα της Ευρωπαϊκής Ένωσης

C 185/7

---

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Μαΐου 2021

σχετικά με την τροποποίηση της απόφασης 2017/C 31/12 για τη σύσταση της ομάδας εμπειρογνωμόνων της Επιτροπής με την ονομασία «Πλατφόρμα για την καλή μεταχείριση των ζώων»

(Κείμενο που παρουσιάζει ενδιαφέρον για τον ΕΟΧ)

(2021/C 185/04)

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Εκτιμώντας τα ακόλουθα:

| (1) | Βάσει της απόφασης 2017/C 31/12 της Επιτροπής (1) συστάθηκε ομάδα εμπειρογνωμόνων με την ονομασία «Πλατφόρμα για την καλή μεταχείριση των ζώων» (στο εξής: πλατφόρμα). Κύρια καθήκοντα της εν λόγω πλατφόρμας είναι να επικουρεί την Επιτροπή και να συμβάλλει στον τακτικό διάλογο σχετικά με ενωσιακά θέματα που αφορούν άμεσα την καλή μεταχείριση των ζώων, όπως η επιβολή της νομοθεσίας, η ανταλλαγή επιστημονικών γνώσεων, καινοτομιών και ορθών πρακτικών για την καλή μεταχείριση των ζώων. |
| --- | --- |

(1)

Βάσει της απόφασης 2017/C 31/12 της Επιτροπής (1) συστάθηκε ομάδα εμπειρογνωμόνων με την ονομασία «Πλατφόρμα για την καλή μεταχείριση των ζώων» (στο εξής: πλατφόρμα). Κύρια καθήκοντα της εν λόγω πλατφόρμας είναι να επικουρεί την Επιτροπή και να συμβάλλει στον τακτικό διάλογο σχετικά με ενωσιακά θέματα που αφορούν άμεσα την καλή μεταχείριση των ζώων, όπως η επιβολή της νομοθεσίας, η ανταλλαγή επιστημονικών γνώσεων, καινοτομιών και ορθών πρακτικών για την καλή μεταχείριση των ζώων.

| (2) | Η περίοδος εφαρμογής της απόφασης 2017/C 31/12 ορίστηκε αρχικά έως τις 31 Δεκεμβρίου 2019 και παρατάθηκε έως τις 30 Ιουνίου 2021 με την απόφαση 2019/C 405/05 της Επιτροπής (2). |
| --- | --- |

(2)

Η περίοδος εφαρμογής της απόφασης 2017/C 31/12 ορίστηκε αρχικά έως τις 31 Δεκεμβρίου 2019 και παρατάθηκε έως τις 30 Ιουνίου 2021 με την απόφαση 2019/C 405/05 της Επιτροπής (2).

| (3) | Στα τέσσερα έτη λειτουργίας της, η πλατφόρμα έχει αποτελέσει ένα ευρείας αναγνώρισης φόρουμ για τη διατήρηση ενός ανοιχτού διαλόγου σχετικά με την καλή μεταχείριση των ζώων, την ανταλλαγή ορθών πρακτικών και την ανάληψη μη νομοθετικών πρωτοβουλιών, με τη δέσμευση των κρατών μελών και των σχετικών ενδιαφερόμενων φορέων σε ολόκληρη την Ευρώπη, έχοντας ως στόχο τη βελτίωση της καλής μεταχείρισης των ζώων. |
| --- | --- |

(3)

Στα τέσσερα έτη λειτουργίας της, η πλατφόρμα έχει αποτελέσει ένα ευρείας αναγνώρισης φόρουμ για τη διατήρηση ενός ανοιχτού διαλόγου σχετικά με την καλή μεταχείριση των ζώων, την ανταλλαγή ορθών πρακτικών και την ανάληψη μη νομοθετικών πρωτοβουλιών, με τη δέσμευση των κρατών μελών και των σχετικών ενδιαφερόμενων φορέων σε ολόκληρη την Ευρώπη, έχοντας ως στόχο τη βελτίωση της καλής μεταχείρισης των ζώων.

| (4) | Στις 20 Μαΐου 2020 η Επιτροπή εξέδωσε την ανακοίνωσή της με τίτλο «Στρατηγική από το αγρόκτημα στο πιάτο — Μια στρατηγική για ένα δίκαιο, υγιές και φιλικό προς το περιβάλλον σύστημα τροφίμων» (3). Η στρατηγική περιλαμβάνει δράσεις σχετικές με την καλή μεταχείριση των ζώων, όπως η διερεύνηση επιλογών για τη θέσπιση ενωσιακού σήματος καλής μεταχείρισης των ζώων, η εξέταση ζητημάτων που σχετίζονται με την επιβολή της νομοθεσίας για την καλή μεταχείριση των ζώων ή η συλλογή απόψεων που υποστηρίζουν τη μελλοντική αναθεώρηση της νομοθεσίας για την καλή μεταχείριση των ζώων. Η πλατφόρμα μπορεί να διαδραματίσει σημαντικό ρόλο στη διαμόρφωση αυτών των δράσεων. |
| --- | --- |

(4)

Στις 20 Μαΐου 2020 η Επιτροπή εξέδωσε την ανακοίνωσή της με τίτλο «Στρατηγική από το αγρόκτημα στο πιάτο — Μια στρατηγική για ένα δίκαιο, υγιές και φιλικό προς το περιβάλλον σύστημα τροφίμων» (3). Η στρατηγική περιλαμβάνει δράσεις σχετικές με την καλή μεταχείριση των ζώων, όπως η διερεύνηση επιλογών για τη θέσπιση ενωσιακού σήματος καλής μεταχείρισης των ζώων, η εξέταση ζητημάτων που σχετίζονται με την επιβολή της νομοθεσίας για την καλή μεταχείριση των ζώων ή η συλλογή απόψεων που υποστηρίζουν τη μελλοντική αναθεώρηση της νομοθεσίας για την καλή μεταχείριση των ζώων. Η πλατφόρμα μπορεί να διαδραματίσει σημαντικό ρόλο στη διαμόρφωση αυτών των δράσεων.

| (5) | Επιπλέον, στο πλαίσιο του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου (4), η πλατφόρμα θα μπορούσε επίσης να επικουρεί την Επιτροπή στην κατάρτιση εγγράφων καθοδήγησης ή στην εκπόνηση μη νομοθετικών πράξεων που αποσκοπούν στη διευκόλυνση και την εναρμόνιση της εφαρμογής των κανόνων για την καλή μεταχείριση των ζώων, παρέχοντας στοιχεία σχετικά με τεχνικά και επιστημονικά ζητήματα, καθώς και πρακτική εμπειρία στον τομέα αυτό. |
| --- | --- |

(5)

Επιπλέον, στο πλαίσιο του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου (4), η πλατφόρμα θα μπορούσε επίσης να επικουρεί την Επιτροπή στην κατάρτιση εγγράφων καθοδήγησης ή στην εκπόνηση μη νομοθετικών πράξεων που αποσκοπούν στη διευκόλυνση και την εναρμόνιση της εφαρμογής των κανόνων για την καλή μεταχείριση των ζώων, παρέχοντας στοιχεία σχετικά με τεχνικά και επιστημονικά ζητήματα, καθώς και πρακτική εμπειρία στον τομέα αυτό.

| (6) | Ως εκ τούτου, η πλατφόρμα θα πρέπει να συνεχίσει τις δραστηριότητές της, με νέα μέλη, ώστε να έχει ουσιαστική συνεισφορά στις τρέχουσες προτεραιότητες της Επιτροπής στον τομέα της καλής μεταχείρισης των ζώων. |
| --- | --- |

(6)

Ως εκ τούτου, η πλατφόρμα θα πρέπει να συνεχίσει τις δραστηριότητές της, με νέα μέλη, ώστε να έχει ουσιαστική συνεισφορά στις τρέχουσες προτεραιότητες της Επιτροπής στον τομέα της καλής μεταχείρισης των ζώων.

| (7) | Επομένως, κρίνεται σκόπιμο να παραταθεί η περίοδος εφαρμογής της απόφασης 2017/C 31/12 κατά 4 έτη, έως την 30ή Ιουνίου 2025. |
| --- | --- |

(7)

Επομένως, κρίνεται σκόπιμο να παραταθεί η περίοδος εφαρμογής της απόφασης 2017/C 31/12 κατά 4 έτη, έως την 30ή Ιουνίου 2025.

| (8) | Η απόφαση 2017/C 31/12 θα πρέπει, κατά συνέπεια, να τροποποιηθεί αναλόγως, |
| --- | --- |

(8)

Η απόφαση 2017/C 31/12 θα πρέπει, κατά συνέπεια, να τροποποιηθεί αναλόγως,

ΑΠΟΦΑΣΙΖΕΙ:

Άρθρο μόνο

Το άρθρο 16 της απόφασης 2017/C 31/12 αντικαθίσταται από το ακόλουθο κείμενο:

«Άρθρο 16

Εφαρμογή

Η παρούσα απόφαση εφαρμόζεται έως τις 30 Ιουνίου 2025.».

Βρυξέλλες, 7 Μαΐου 2021.

Για την Επιτροπή

Στέλλα ΚΥΡΙΑΚΙΔΟΥ

Μέλος της Επιτροπής

---

(1)  Απόφαση της Επιτροπής, της 24ης Ιανουαρίου 2017, για τη σύσταση της ομάδας εμπειρογνωμόνων της Επιτροπής με την ονομασία «Πλατφόρμα για την καλή μεταχείριση των ζώων» (ΕΕ C 31 της 31.1.2017, σ. 61).

1

(2)  Απόφαση της Επιτροπής της 29ης Νοεμβρίου 2019 σχετικά με την τροποποίηση της απόφασης 2017/C 31/12 για τη σύσταση της ομάδας εμπειρογνωμόνων της Επιτροπής με την ονομασία Πλατφόρμα για την καλή μεταχείριση των ζώων (ΕΕ C 405 της 2.12.2019, σ. 5)

2

(3)  Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Από το αγρόκτημα στο πιάτο — Μια στρατηγική για ένα δίκαιο, υγιές και φιλικό προς το περιβάλλον σύστημα τροφίμων [COM(2020) 381 final].

3

(4)  Κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (ΕΕ L 95 της 7.4.2017, σ. 1).

4

---